**Аңлатма язуы**

Эш программасы башлангыч гомуми белем бирүнең Федераль дәүләт белем бирү стандартына, “Татарстан Республикасы дәүләт телләре һәм Татарстан Республикасында башка телләр турында” Татарстан Республикасы Законы (2004 ел, 1 июль); “2004-2013 нче елларга Татарстан Республикасы дәүләт телләрен һәм Татарстан Республикасында башка телләрне саклау, өйрәнү һәм үстерү буенча Татарстан Республикасы Дәүләт программасы” (2004 ел, 11 октябрь); Россия Федерациясенең 309-Ф3 номерлы Законы (2007 ел, 1 декабрь); Татар теленнән гомуми белем бирүнең дәүләт стандарты. - ТР Мәгариф һәм фән министрлыгы, Казан, 2008; Башлангыч гомуми белем бирү программаларына.Татар һәм рус телләре, Казан: “Мәгариф” нәшрияты, 2014; үстерешле укыту принциплары белән традицион белем бирү принципларының үзара тыгыз бәйләнештә булуын тәэмин итә торган «Перспектива» концепциясенә; “Укыту курсы һәм предметының эш программаларын раслау һәм эшләү тәртибе структурасы” турындагы нигезләмәcенә, мәктәпнең 2020-2021 нче уку елына базис укыту планына нигезләнеп эшләнде .

**Программа түбәндәге дәүләт документларына нигезләнеп язылды:**

- Башлангыч гомуми белем бирүнең Федераль дәүләт белем бирү стандартына.

- “Башлангыч гомуми белем бирү программалары”на һәм авторлык программаларына (татар башлангыч гомуми белем бирү мәктәбенең 4 нче сыйныфы өчен дәреслек 2 кисәктә, Р.Х.Ягъфәрова , Казан, “Мәгариф”нәшрияты, 2014 ел )

- 2023- 2024 нче уку елына Татарстан Республикасы Сарман муниципаль районы “Мортыштамак төп гомуми белем бирү мәктәбе ” муниципаль бюджет учреждениесенең укыту планына,№42 “ 31” август 2023нче ел боерыгы нигезендә гамәлгә кертелде

Эш программасы “Перспектива” укыту - методик кулланма белән тәэмин ителгән .

Ул Татарстан Республикасы Мәгариф һәм фән министрлыгы рөхсәте белән басылган«Уку китабы» Дүртьеллык башлангыч татар мәктәбенең 4 нче сыйныфы өчен дәреслек. II – кисәктә. / Р.Х.Ягъфәрова.– Казан: “Мәгариф” нәшрияте, 2014 дәреслеге белән тәэмин ителгән.

Эш программасы укыту планы нигезендә елына 68 сәгать атнасына 1 сәгать исәбеннән төзелде.( 2 чиректән үзгәртелде)

**Максат һәм бурычлар.**

Уку — сөйләм эшчәнлегенең бер төре. Процесс буларак ул барлык телләрдә дә бертөрле: сүзнең график формасын аваз формасына күчерү. Уку — шул ук вакытта танып белү эшчән­легенең нигезе, аның төп ысулы. Шуңа күрә уку дәреслә­ренең төп бурычы — укучыларда йөгерек, аңлы, сәнгатьле уку күнекмәләре булдыру, текст һәм китап белән эшләү осталыгы тәрбияләү. Уку тизлеге — укучыларның яхшы укуына шарт булып торган иң мөһим фактор. Уку процессында оператив хәтер һәм тотрыклы игътибар үсеш ала, баланың акыл хезмә-тенә сәләте исә шушы ике күрсәткечкә бәйле.

Күп укыган бала тиз укый. Шуңа күрә башлангыч сыйныфларда китап укуга һәвәслек тәрбияләү, әдәбиятны сүз сәнгате буларак кабул итәргә өйрәтү мөһим мәсьәлә булып тора. Уку күнекмәләре укуга һәвәслек белән бергә генә үсеш алырга мөмкин.

Әдәби уку дәресенә түбәндәге **бурычлар** куела:

- баланы матур әдәбият әсәрләре дөньясына алып керү һәм сүз сәнгатенең образлыгын аңларга өйрәнү;

- төрле жанрдагы әдәби әсәрләр белән таныштыру;

- яңа китаплар белән танышуга, элеккеләрен кабат укуга теләк тәрбияләү, китап укудан ләззәт, хозурлык табарга өйрәтү;

- әсәрне уку – аның “серенә” төшенү, авторның позициясен, язылганга мөнәсәбәтен ачарга өйрәтү, автор белән аралашу өчен уку;

-әсәрдәге сүзне укучының игътибар үзәгенә кую; Аны образлар тудыру алымы, авторның фикерен, уйларын, хисләрен белдерүче чара. автор ачкан могҗиза буларак кабул итәргә өйрәтү;

-укучыларның әсәрне эмоциональ- эстетик кабул итүенә ирешү, хисләр сферасын әхлакый, рухи матурлык тойгылары белән баету;

-әдәби әсәрләрне укыганда, балаларның акылын,фикерләвен, ихтыярын, хисләрен һәм рухи ихтыяҗларын үстерү.

Сүз сәнгате белән таныштыру максатыннан, IV сый­ныфта әдәбият белеменнән мәгълүматлар бирелә: автор турында белешмә, әдәбиятның төрле жанрлары һәм аларның үзенчәлекләре, әсәрнең темасы, төп фикере, фольклорның кече жанрлары үзенчәлекләре, чагыштыру, җанландыру. Ләкин бу терминнарны үзләш­терү һәм аларны тексттан таба белү төп максат түгел, алар әсәрне тирәнрәк аңлау өчен кулланылалар.

Әдәби әсәрне тиешенчә кабул итү укучының тормыш тәҗрибәсенә бәйле. Укылганны бала үзенә үлчәп карый, үз фикерен, эш-кыланышларын әсәр героеныкы белән чагыш­тыра, дөньяны ничек аңлавына карап, образ тудыра, барысын үз аңы, үз тәҗрибәсе аша уздыра. Әсәрне кабул итү, аңлау өчен вакыт таләп ителә. Укучыга әсәрнең сәнгать тирәнлеге беренче тапкыр укыганда ачылмый, кабат укыганда гына яңа ассоциатив бәйләнешләр туа. Кабат укуны оештырганда, биремнәр катлаулана барырга тиеш. Шул очракта гына бала­лар әдәби әсәрне кабул итү һәм аңлау ягыннан сыйныфтан сыйныфка үсәләр.

Сәнгатьле уку — әсәрне аңлату ысулы. Ул — әсәрне (герой­ларның халәтен, аларның кичерешләрен, авторның темага, эчтәлеккә мөнәсәбәтен, язылганның матурлыгын) тирәнтен аңлау нәтиҗәсе. Башта сәнгатьле укырга балалар укытучыга охшатып кабатлап өйрәнәләр, соңыннан кайбер әсәрләрне мөстәкыйль рәвештә сәнгатьле укый алалар.

Программаны нәтиҗәле үтәү дә балаларның тормыш тәҗ­рибәсе туплавына бәйле. Дәресләрдә балалар күңел үсү һәм кәеф китү, ярсу һәм өметсезлек, канәгатьлек хисе һәм кызыклы фикер яки әсәр героеның эшләнгән эшеннән күңел булу тойгыларын кичерергә тиеш.

Шуңа күрә укытучыларның да, ата-аналарның да бала­ларны карарга һәм күрергә, тыңларга һәм ишетергә — тирә-юньнән тәэсир һәм күзаллау тупларга өйрәтүе мөһим. Хисләр һәм фикер белән бергә сөйләм үсә, балалар тирән фикерле, көчле образлы әдәби әсәрләрне тормышның үзенчәлекле гәүдәләнеше итеп кабул итәргә өйрәнәләр.

Дәрестән тыш уку программада аерып күрсәтелми. Мөстә­кыйль дәрестән тыш вакытта уку өчен биремнәр дәреслекләрдә өйрәнелгән әсәргә бәйле рәвештә куелырга тиеш. Алар сыйныфта укылганны тулыландыра, укучыны үзе теләп китап укырга һәм төрле чыганаклардан мәгълүматлар табарга өйрәтә.

**Дәрестә һәм дәрестән тыш уку һәм сөйләм үстерү ( 102 сәгать)**

**Дәрестә уку**

**Уку тематикасы. Кереш.** Беренче сентябрь — мәктәпләрдә уку елы башлану һәм Белем көне. Балаларның якын дусты, мәктәп һәм китап турындагы әсәрләр.

**Туган якта җәй һәм көз**. **(4 сәг.).** Туган тел, Ватаным Татарстан, халыклар дуслыгы, чит-ят җирләрдә яшәгән кан кардәшләребез турында язылган хикәя, мәкалә һәм шигырьләр.

**Татар халык авыз иҗаты. (5 сәг.).** Кешеләрнең көзге эшләре. Хайван һәм кош-кортларның көзге тормышы. Табигать дөньясына кешеләрнең мөнәсәбәтенә багышланган әсәрләр.

Көзге табигатькә экскурсия һәм көзге үзгәрешләрне күзәтү.

**Мәшһүр татар язучылары һәм шагыйрьләре. (25 сәг.).** Гаиләдә әти-әни, әби-бабай, абый-апалар, мәктәп укучылары һәм кечкенәләрнең яшәешләре, эшләре, укулары, үзара мөнәсәбәтләре турындагы әсәрләр. Әби, әни, апалар һәм аларның эш-шөгыльләре, бәйрәмнәре турында әсәрләр.

**Туган якта кыш һәм яз**. **(5 сәг.).** Гомумкешелеккә хас яхшы әдәп-әхлак сый­фатларын начар гадәтләрдән аера белергә, «бәхет — әдәп-әхлакта, байлык — сәламәтлектә» һәм хезмәттә булганны сурәтләүче әсәрләр.

**Тәрҗемә әсәрләр**. **(11 сәг.).** Кеше хезмәтенең өч төре дә (физик хезмәт, акыл хезмәте, рухи хезмәт) кешеләргә игелекле булу, үзең яшәгән җирдә үсемлек һәм тереклекләргә мәрхәмәтле, шәфкатьле булу, шәхси, күмәк хезмәт, хосусый милек турындагы әсәр­ләрне уку.

**Шиърият дәфтәре**. **(3 сәг.).** Балаларның кышкы уку, уенна­ры. Кешеләрнең кышкы эшләре, хайван, кош-кортларның кышкы тормышы, кешеләрнең аларга ярдәм ңтүләре турын­дагы әсәрләр.

**Язучылар балаларга. (15 сәг.).** Хайван, кош-кортлар­ның үзара һәм кешеләргә ярдәме, кешеләрнең үсемлекләргә булышуы турындагы әсәрләр.

***Яттан сөйләү өчен әсәрләр:***

***Ә.Бикчәнтәева.*** *Көз.*

***Г.Тукай.*** *Туган авыл.*

***Х.Туфан*** *шигырьләре.*

***М.Җәлил*** *шигырьләре.*

***С.Хәким*** *шигырьләре.*

**Кычкырып, аңлап, дөрес һәм сәнгатьле уку тизлеге (1 минутка)**

|  |  |  |
| --- | --- | --- |
| Сыйныф | I ярты ел ахырында | Уку елы ахырында |
| 4 нче | 85 сүз | 95 сүз |
|  |  |  |

**Укучыларның белеменә, эш осталыгына һәм күнекмәләренә төп таләпләр:**

**Уку күнекмәләре. Беренче ярты ел:**

- аңлап, дөрес һәм салмак итеп иҗекләп һәм иҗек төзелеше гади булган сүзләрне бөтен килеш уку;

- таныш булмаган текстны уку темпы – бер минутка 85 сүз;

- текст эчтәлегенә карата бирелгән сорауларга җавап бирү, сөйләгән эчтәлекне раслаучы җөмләләрне тексттан табып укып күрсәтү, укыган әсәрне бәяли белү;

- укытучы биргән сораулар яки дәреслектәге рәсемле план буенча текст эчтәлеген эзлекле итеп сөйләү;

- текст эчтәлегендәге төрле күренешләрне телдән сурәтләү;

- әсәргә карата ясалган рәсем эчтәлеген ачу, аны хикәянең тиешле өзегенә туры китерү, шул рәсемгә караган җөмләләрне табу;

**Икенче ярты ел:**

- аңлап, дөрес һәм сәнгатьле итеп, сүзләп уку, читен сүзләрне иҗекләп уку;

- таныш булмаган текстны уку темпы – бер минутка 95 сүз. Җөмлә ахырындагы тыныш билгеләренә карата тиешле пауза һәм интонацияләрне үтәү;

- әкият, хикәя һәм шигырьне практик аеру;

- укытучы ярдәмендә текстны кисәкләргә бүлү, аларга исем кую, укыган әсәрнең төп уен билгеләү;

- текстның сәнгатьчә эшләнеш үзенчәлекләрен, сурәтләү-сынландыру чараларын (эпитет, чагыштыру, метафорларны) терминнарын әйтмичә генә күзәтү.

**Текст өстендә эшләү. Бәйләнешле итеп сөйләү.** Текст эчтәлегенә карата куелган сорауларга җавап бирү, сөйләгән эчтәлекнең дөреслеген раслаган җөмләләрне тексттан табып укып күрсәтү, укыган әсәрне бәяли белү. Укытучы биргән сораулар яки дәреслектәге рәсемле план буенча текст эчтәле­ген эзлекле итеп сөйләү.

Текст эчтәлегендәге төрле күренешләрне телдән сурәтләп сөйләү. Хикәяләү эзлеклелеген саклап, бер үк сүзләрне кабат­ламыйча, җентекле итеп, сюжеты ачык булган кечкенә әсәр­ләрнең эчтәлеген сөйләү.

Әсәргә карата ясалган рәсем эчтәлеген ачу, аны хикәянең тиешле өзегенә туры китерү, шул рәсемгә караган җөмләләрне

табып укып күрсәтү.

Укытучы ярдәмендә текстны кисәкләргә бүлү, аларга исем кую, укылган әсәрнең төп уен билгеләү.

Әдәби әсәр авторының теленә, сурәтләү чараларына игъти­бар итү — укытучы җитәкчелегендә сыйныф белән тикшерү (эпитет, чагыштыру, сынландыру, метафораларны терминна­рын әйтмичә генә күзәтү).

Мәгънәләре бер-беренә якын торган сүзләрне чагышты­ру, тексттагы сүз һәм әйтелмәләрне, күп мәгънәле сүзләр­нең гади очракларын аеру, тексттагы вакыйгаларны, анда катнашучыларны һәм табигать күренешләрен характерлаучы сүз һәм әйтелмәләрне укытучы җитәкчелегендә эзләп табу һәм шулар ярдәмендә тиешле күренешләрне телдән тас«| вирлау.

Әкият, хикәя һәм шигырьне гамәли аеру, чагыштырып укып күрсәтү.

Җанлы сөйләмнең мөһим чараларын үзләштерү күнегүлә­ре: темп, тавыш көче, тон, сөйләм мелодикасы (тавышны күтәрү, түбәнәйтү). Сүзләрне дөрес әйтү.

**Уку китабында ориентлашу.** «Эчтәлек» белән танышу, аңа карап, кирәкле әсәрне китаптан таба белү, укыла торган әсәргә карата бирелгән сораулар һәм биремнәрдән укытучы ярдәмен­дә файдалана белергә өйрәнү.

Балалар китабы белән эшләү. Белем алу, эш осталыгына өйрәтү һәм мөстәкыйль уку күнекмәләре булдыру. Китапның төп элементларын аера белү: китап тышлыгы, китап төбе, китап битләре. Китапны саклап тоту кагыйдәләре.

Бер китапта ориентлашу. Авторына, китап исеменә, рәсемнә­ренә карап, әсәр эчтәлеген аера белү (беренче ярты елда); кем яки нәрсә турында укылды, тыңланды, шул сорауларга җавап бирү. 3—4 китаптан торган төркемдә ориентлашу, уку тема­сын билгеләү, тәкъдим ителгән билгеләргә карап, китап сайлый белү. Укытучы сораулары буенча укылган әсәр эчтәлеген бер­гәләп сөйләү-тикшерү, фикер алышу күнекмәләрен ныгыту, әсәрдәге хәлләрне, анда катнашучыларның үз-үзләрен ничек тотуларын, холыкларын, кыланышларын әхлакый бәяләү.

Китап күргәзмәсе оештыру, китап тәкъдим итү плакаты белән (беренче ярты ел), тышлык картотекасы һәм гади ката­лог карточкасы белән (икенче ярты ел) таныштыру.

Беренче һәм икенче уку елы дәвамында үзләре берничә кат караган һәм укыган китапларның исемнәрен, авторларын хәтерләп әйтә алу.

Балалар китабын мөстәкыйль укуга карата укучыда уңай мөнәсәбәт булдыру һәм дәрестән тыш эшләрдә аны ныгыту; сыйныф уку почмагын чиста, тәртипле тоту, уку почмагы аша әдәби уеннар белән таныштыру, укыган әсәрләрдәге аерым күренешләрне сәхнәләштерү.

Уку елы дәвамында балалар өчен чыгарылган газета, жур­наллар белән таныштыра бару.

Татар теле ” фәнен өйрәнүнең **шәхси нәтиҗәләре** булып түбәндәге белемнәр һәм сыйфатлар тора:

* Үз хисләреңне, тойгыларыңны атый һәм аңлата белү;
* Башка кешеләрнең хис-тойгыларын таный белү, башкаларга теләктәшлек күрсәтә белү; ярдәм итә белү;
* Сөйләм матурлыгын күрә, аның белән соклана белү; үзеңнең сөйләмеңне сәнгатьле итәргә тырышу;
* Укырга теләк булу;
* Телне өйрәнүгә теләк булу;
* Әйткән һәм язган сүзләрең өчен җаваплылык хисләре булу;

Бу нәтиҗәләргә ирешүнең ысуллары булып, дәреслектәге текстлар, алар буенча сораулар һәм биремнәр, проблемалы диалоглар тора.

“Татар теле ” фәнен өйрәнүнең **предметара нәтиҗәләре**булып универсаль уку гамәлләре формалаштыру тора:

**Регулятив универсаль уку гамәлләре:**

* Мөстәкыйль рәвештә дәреснең темасын һәм максатын билгеләү.
* Эшчәнлек өчен эш урыны әзерләү.
* Эшне планлаштырырга өйрәнү.
* Эшнең дөреслеген тикшерү.
* Эш сыйфатына бәя бирә белү.
* Эш барышында гади генә эш приборлары белән эш итә белү (линейка, бетергеч, карандаш, сүзлек дәфтәре).
* Укытучы белән бергәләп билге кую критерияләрен чыгару.

**Танып белү универсаль уку гамәлләре:**

* Дәреслек белән эш итә белү.
* Текстны (хикәя, шигырь, әкиятне) сәнгатьле итеп уку.
* Текстта очраган таныш сүзләргә таянып, яңа сүзләрнең мәгънәсен төшенү.
* Текстны сәнгатьле итеп укыгач, сорауларга җавап бирү.
* Укытучының авыр булмаган сорауларына җавап бирә, тиешле мәгълүматны дәреслектән таба белү.
* Предметларны чагыштыра, охшаш һәм аермалы якларын билгели белү.
* Укылган яки тыңланган текстның эчтәлеген сөйли белү.
* Төрле сүзлекләрдән куллана белү.

**Коммуникатив универсаль уку гамәлләре:**

* Дәрестә һәм төрле ситуацияләрдә диалогта катнаша белү.
* Укытучының, классташларының сорауларына җавап бирү.
* Сөйләм этикеты нормаларын үтәү: исәнләшә, саубуллаша, рәхмәт белдерә белү.
* Башкаларның сөйләмен тыңлый һәм аңлый белү.
* Парларда эшли белү.

**Тематик план**

|  |  |  |
| --- | --- | --- |
| № | Бүлек исеме | Сәгать саны |
| 1 | Туган якта җәй һәм көз. | 2 |
| 2 | Татар халык авыз иҗаты. | 2 |
| 3 | Мәшһүр татар язучылары һәм шагыйрьләре. | 14 |
| 4 | Туган якта кыш һәм яз. | 2 |
| 5 | Тәрҗемә әсәрләр. | 4 |
| 6 | Шигърият дәфтәре. | 1 |
| 7 | Язучылар балаларга. | 7 |
|  | Барлыгы | 34 |

**Календарь тематик планлаштыру**

|  |  |  |  |  |
| --- | --- | --- | --- | --- |
| **№** | **Дәрес темасы** | **Укучыларның уку эшчәнлегенең төп**  **төрләре** | **Үткәрү вакыты** | |
| **план** | **факт** |
| 1. | **Туган якта җәй һәм көз**  Ана теле. М.Гафури.  Кояш артыннан киткән тургай. И.Гази. | - кычкырып уку  - дөрес интонация сайлау  - җәйге истәлекләр | 4.09. |  |
| 2. | Җәйнең яшел аты. Р.Миңнуллин.  Идел буеның көзләрендә...  Г.Исхакый. Көз. Ә.Бикчәнтәева | - аңлап уку  - сорауларга җавап бирү | 11 |  |
| 3. | **Татар халык авыз иҗаты**  Җырлар. Мәкальләр һәм әйтемнәр. Табышмаклар. | - сәнгатьле уку  - күренешләрне чагыштыру  - телдән рәсем ясау | 18 |  |
| 4. | Өч сорау.Гакыллы хәйлә хикәяте. Унөч. Каракош. | - аңлап уку  - күренешләрне чагыштыру  - кыскача сөйләү | 25 |  |
| 5. | **Мәшһүр татар язучылары һәм шагыйрьләре**  Г.Тукай иҗаты. Исемдә калганнар. Китап. Туган авыл. Сөткә төшкән тычкан. Арыслан илә Тычкан. Бәхет. | - аңлап уку  - мәгънәсен аңлату | 2.10. |  |
| 6. | Ай өстендә Зөһрә кыз. Ф.Әмирхан. Очрашу. К Тинчурин. | - рольләргә бүлеп уку  - сәнгатьле уку  - эчтәлек сөйләү | 9.10 |  |
| 7. | Курай тавышы. Ш.Камал.  Яз башы. Г.Ибраһимов. | - рольләргә бүлеп уку  - эчтәлек сөйләү  - төркемнәргә бүлү | 16.10 |  |
| 8.-9 | Кыш җыры. Урман. Һ. Такташ. Әткәм – әнкәмнең теле ...  Ш.Маннур. | - рольләргә бүлеп уку  - эчтәлек сөйләү  - әкиятне кисәккә бүлү | 23.10 |  |
| 10 | Кечкенә дуслар. Бакчачы. Урман. Бер үгет. М.Җәлил. | - рольләргә бүлеп уку  - сәнгатьле уку  - эчтәлек сөйләү |  |  |
| 11 | Сиртмәкойрык. И.Гази. Сөйләнмәгән хикәя.  Ф. Хөсни. | -Г.Тукай иҗаты белән танышу  - эчтәлек сөйләү  - рольләргә бүлү |  |  |
| 13 | Тукайга.  Ява яңгыр, ихласланып ява...  С.Хәким | - сәнгатьле уку  - сорауларга җавап бирү |  |  |
| 14-15 | Язгы сабан туйлары.  Г.Бәширов Матурлык.  Ә. Еники | - кычкырып уку  - сорауларга җавап бирү  - эчтәлек сөйләү |  |  |
| 16-17 | Хуҗа Насретдин.  Н.Исәнбәт | - рәсемле план төзү  - предметларның төсләрен, билге-ләрен төгәл бирү  - эчтәлек сөйләү |  |  |
| 18-19 | Дүртәү.  А.Гыйләҗев М.Әмир.Җиргән теле | - сүзтезмәләрнең мәгънәләрен аңлату  - телдән рәсем ясау  -эчтәлек сөйләү |  |  |
| 20 | **Туган якта кыш һәм яз**  Беренче кар. Н.Думави  Декабрь.  Г.Хәсәнов. | - сорауларга җавап бирү  - эчтәлек сөйләү |  |  |
| 21 | Масра авылында яз башы.  Г.Камал. Яз башы Г. Ибраһимов. | - кычкырып уку  - эчтәлек сөйләү  - сорауларга җавап бирү |  |  |
| 22-23 | **Тәрҗемә әсәрләр**  Кызыл Калфак.  Якоб Гримм, Вильгельм Гримм Патшаның яңа киеме.  Х.К.Андерсен. Х.К.Андерсен әкиятләре. | -сайлап уку  - сорауларга җавап бирү  - метафораларны табу |  |  |
| 23 | Балыкчы һәм балык турында әкият.  А.С.Пушкин  Балачак.  Л.Н.Толстой | - аңлап уку  - сорауларга җавап бирү  - дөрес интонация сайлау |  |  |
| 26 | Том Сойер.  Марк Твен  Нәни принц.  Антуан де Сент-Экзюпери.Поэт Ойзер. | - планны төзеп бетерү  - эчтәлек сөйләү  - дөрес йөгерек уку |  |  |
| 27 | **Шигърият дәфтәре**  Төрле заман шагыйрьләренең шигырьләре.  Г. Утыз Имәни, Дәрдемәнд. Н.Думави, Ф.Кәрим  Р.Әхмәтҗан. | -М.Җәлил иҗаты белән танышу  - сәнгатьле уку  - кычкырып уку  - дөрес интонация кую  - сорауларга җавап бирү |  |  |
| 28 | **Язучылар балаларга**  Әбүгалисина.Каюм Насыйри. Сертотмас үрдәк.  А.Алиш. Киек каз юлы.  Р.Хафизова. | - сәнгатьле уку  - кычкырып уку  - дөрес интонация кую  - сорауларга җавап бирү |  |  |
| 29 | Инша.Яз . | - төп геройны ачыклау  - эчтәлек сөйләү  -аңлап уку  - сорауларга җавап бирү |  |  |
| 30 | Иң беренче сүз. Карандаш төпчегенең ак кәгазь белән хушлашуы. Пәрәмәч. Сүзләр иленә сәяхәт. Сүзләре дә үзләре. Хәзинә. Витаминлы хәрефләр. Борау. Ш.Галиев. | - сорауларга җавап бирү  - хикәянең ничек тәмамлануына үз фикерең  - кычкырып уку |  |  |
| 31 | Класстан тыш уку. Җир астында җиде көн. Л.Ихсанова. Каракай – йорт эте. Н.Дәүли. | - сәнгатьле уку  - кычкырып уку  - дөрес интонация кую  - сорауларга җавап бирү |  |  |
| 32 | Арадаш аттестация. | - аңлап уку  - сорауларга җавап бирү  - вакыйгаларның эзлеклелеген билгеләү |  |  |
| 33 | Җиде могҗиза.Мисыр пирамидалары.  М.Юныс. Туган ягы кирәк кешегә. Тугры дус. Рәхәт тә соң!  Ф..Яруллин. | - терәк сүзләрдән файдаланып сөйләү  - сорауларга җавап бирү  - эчке һәм тышкы матурлык төшенчәләрен ачу |  |  |
| 34 | Үткәннәрне йомгаклау. |  |  |  |

**Кулланылган әдәбият.**

1. Казан: Мәгариф, 2001.-344 б.1. Р.Г. Ягъфәрова. Уку китабы 4 нче сыйныф (2 кисәктә), “Мәгариф” нәшрияты, 2010.

2. Татар балалар фольклоры, “Раннур” нәшрияты”,2006

3 Р.З.Гыйрфанова. Уку тизлеген тикшерү өчен текстлар,Яр Чаллы, 2002

4 Татар халык мәкальләре, Н.Исәнбәт ,Яр Чаллы “Идел –йорт”нәшрияты

5. Табышмаклар, Н.Исәнбәт, Яр Чаллы “Идел –йорт”нәшрияты

Уку тизлеген бәяләү күрсәткече

|  |  |  |  |  |  |
| --- | --- | --- | --- | --- | --- |
| Сыйныф­лар | Хәрефләр | | саны | Сүзләр саны | |
| Кычкырып уку | Эчтән уку | | Кычкырып уку | Эчтән уку |
| 1 | 85—95 |  | — | 20—25 | — |
| 2 | 95—140 |  | 140—290 | 25—35 | 40—70 |
| 3 | 140—210 |  | 290—360 | 35—55 | 70—105 |
| 4 | 210—360 |  | 360—420 | 55—70 | 105—120 |

Уку күнекмәләрен бәяләү

  Программа таләпләрен үтәсә (авазларны, сүзләрне, җөмләләрне дөрес, сәнгатьле итеп укыса), укытучы сорауларына җавап бирә алса, текст эчтәлеген аңлап үзләштерсә, «5» ле куела.

Уку тизлеге гомуми таләпләргә туры килсә; сәнгатьлелек сакланса да, 2—3 әйтелеш хатасы җибәрсә; пауза һәм интонация белән бәйле төгәлсезлекләр булса да, эчтәлекне аңлап, укытучының сорауларына җавап бирә алса, «4» ле куела.

Уку тизлеге гомуми таләпләргә туры килмәсә; сәнгатьле итеп укымаса; логик басымны дөрес куймаса; 3—4 әйтелеш хатасы җибәрсә; текстны өзеп-өзеп укыса; укытучы сорауларына җавап биргәндә, тө­гәлсезлекләр китсә; 4—5 әйтелеш хатасы җибәрсә, «3» ле куела.

Уку тизлеге бик акрын булса; барлык сүзләрне дә иҗекләп укыса; текстны сәнгатьле, аңлаешлы итеп укымаса; әйтелеш нормаларын тупас бозса; орфоэпия һәм интонация хаталары эчтәлекне аңлауга җитди комачаулык тудырса; сүзләрне әйткәндә, 6 дан артык тупас бозып әйтү булса, «2» ле куела.vv

**Тест 3 кисәккә бүленгән 15 биремнән тора:**

I. 1 – 8 нче биремнәр – җавап вариантын сайлап алу.

II. 9 – 14 нче биремнәр – үзең уйлап җавап язу.

III. 15 нче бирем – иҗади характердагы катлаулы эш башкару.

**Укучыларга киңәшләр:**

1. Текстны игътибар белән тулысынча укып чык.
2. Тест биремнәрен карап чык, укы.
3. Эшне бирелгән тәртиптә үтәргә тырыш.
4. Күпчелек биремнәрдә 1, ә кайберләрендә 2 дөрес җавап булырга мөмкин.
5. Эш барышында текстка карандаш белән тамгалар куярга ярый.
6. Дөрес җавапны “**V**” тамгасы белән билгелә.
7. II һәм III кисәк җавапларын бирелгән юлларга яз.

**I кисәк.**

1. **Кайсы җөмлә әсәр эчтәлегенә туры килә?**

а) Ул уч тутырып акча ала да чәчеп җибәрә.

б) Ул капчыгыннан ашлык ала да чәчеп җибәрә.

в) Ул уч тутырып ашлык ала да чәчеп җибәрә.

2. **Егетнең өе турында нәрсәләр белдең? *(2 дөрес җавап сайлап ал.)***

а) берсе кешенеке, икенчесе күршенеке

ә) миче галанский, түбәсе калайдан

б) салам белән мүкләнгән, мүк белән терәткән

в) бар иде ди, бу егетнең агач өе

3. **Автор егет образын сурәтләү өчен нинди сүзләр кулланган?**

а) ач иде, начар гына киенгән иде

ә) ач иде, тук иде, яланбаш иде, ялангач иде

б) тук иде, өсте-башы ярыйсы гына иде

4. **“Тапкыр егет” мәгънәсенә туры килә торган сүзтезмәне тап.**

а) уңган егет                        б) зирәк егет

ә) тәртипле егет                        в) тырыш егет

5. **Текстның төп мәгънәсен аңларга ярдәм иткән 2 мәкальне билгелә.**

а) Акыл яшьтә түгел, башта.

ә) Сабанда сайрашмасаң, ындырда ыңгырашырсың.

б) Ни чәчсәң, шуны урырсың.

6. **Егет нинди максат белән читкә чыгып китә?**

а) укырга керергә                        б) дуслар табарга

ә) эштән туеп                        в) эш эзләргә

7. **Бу әкият кайсы төргә керә?**

а) көнкүреш

ә) тылсымлы

б) хайваннар турында

8. **Әсәр планының пунктларын дөрес эзлеклелектә урнаштыр.**

а) Егетнең дөрес җаваплары.

ә) Егетнең читкә чыгып китүе.

б) Ашлык чәчүченең хикмәтле сораулары.

в) Егетнең ятимлектә үсүе. (в, ә, б, а)

**II кисәк**

9. Текст күбрәк әкияткә охшаганмы, әллә хикәягәме?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Әкият ни өчен “Өч сорау” дип атала?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. Бу әкият безне нәрсәгә өйрәтә?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Балалар ата-анага ни өчен бурычлы?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13. Әсәрнең темасын билгелә. Әкияттә нәрсә турында сөйләнә?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

14. Әкияттә егет әле максатына ирештеме?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**III кисәк**

15. **Егеткә эшкә урнашырга булыш. Әкиятнең дәвамын, 5**–**6 җөмләдән торган йомгаклау өлешен яз.**

**Бәяләү:**

*– 1*– *14 нче биремнәр барысы дөрес булса, “5”ле куела;*

*– 11*– *13 биремнең җаваплары дөрес булса, “4”ле куела;*

*– 8*–*10 биремгә дөрес җавап өчен, “3”ле билгесе куела;*

*– 15 нче бирем аерым бәяләнә: дөрес эшләнсә, “5”ле  билгесе куела.*

Тест эшләрен укучылар мөстәкыйль башкара.